Neuvoston asetus (EY) N:o 2597/97, annettu 18 päivänä joulukuuta 1997, maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta



Virallinen lehti nro L 351 , 23/12/1997 s. 0013 - 0015



NEUVOSTON ASETUS (EY) N:o 2597/97, annettu 18 päivänä joulukuuta 1997, maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että maito- ja maitotuotealan yhteistä markkinajärjestelyä koskevista lisäsäännöistä ihmisravinnoksi tarkoitetun maidon osalta 29 päivänä kesäkuuta 1971 annetun neuvoston asetuksen (ETY) N:o 1411/71 (4) tavoitteena on kehittää mahdollisimman paljon CN-koodiin 0401 kuuluvien tuotteiden markkinoita laatutakuun avulla ja mukautumalla kuluttajien tarpeisiin ja toiveisiin; kyseisten maitotuotteiden kaupan pitämisen vaatimusten vahvistaminen vakauttaa markkinoita ja vaikuttaa näin maatalousväestön kohtuulliseen elintasoon; mainitun sääntelyn säilyttäminen on tämän vuoksi sekä maidontuottajien että kuluttajien edun mukaista, edellä mainittuun asetuksen säännöksiin olisi tehtävä tiettyjä mukautuksia ja koottava ne uuteen asetukseen, jotta asiasta saatuja kokemuksia voitaisiin hyödyntää ja jotta asetuksesta tulisi yksinkertaisempi ja selkeämpi siten, että asianomaisten oikeusturva paranee, vastauksena maitoproteiinin ravintoarvoa yhä enemmän painottavien kuluttajien toiveisiin olisi taattava, että luonnollista maitoproteiinin osuutta ei missään tapauksessa vähennetä ja olisi lisäksi sallittava maitoproteiinin, kivennäisaineiden tai vitamiinien lisääminen kulutukseen tarkoitettuun maitoon tai sen laktoosipitoisuuden hydrolysointi, raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY (5) 5 artiklan 9 kohdassa säädetään tietyistä kulutukseen tarkoitetun maidon koostumusta koskevista vaatimuksista; johdonmukaisuuden vuoksi tällaisia säännöksiä on suotavaa sisällyttää kaupan pitämisen vaatimuksia koskevaan sääntelyyn, mutta säätää kuitenkin tietyistä mukautuksista asiasta saadun kokemuksen huomioon ottamiseksi, kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annettua neuvoston direktiiviä 79/112/ETY (6) ja elintarvikkeiden ravintoarvomerkinnöistä annettua direktiiviä 90/496/ETY (7) sovelletaan, sääntelyn johdonmukaisuuden varmistamiseksi olisi asetettava kolmansista maista tuoduille tuotteille vastaavat vaatimukset, ja olisi säädettävä, että jäsenvaltiot päättävät valvonnasta ja asianmukaisista seuraamuksista, jos tämän asetuksen säännöksiä rikotaan, ON ANTANUT TÄMÄN ASETUKSEN: 1 artikla 1. Tässä asetuksessa vahvistetaan CN-koodiin 0401 kuuluvien ihmisravinnoksi tarkoitettujen tuotteiden yhteisössä koskevat vaatimukset, sanotun kuitenkaan rajoittamatta kansanterveyden suojelua koskevien vaatimusten soveltamista. 2. Tässä asetuksessa tarkoitetaan: a) `maidolla` yhdestä tai useammasta lehmästä lypsettyä tuotetta; b) `kulutukseen tarkoitetulla maidolla` 3 artiklassa mainittuja tuotteita, jotka on tarkoitettu toimitettaviksi sellaisenaan kuluttajalle; c) `rasvapitoisuudella` maitorasvayksiköiden osuutta painona 100 yksiköstä kyseistä maitoa; d) `proteiinipitoisuudella` maitoproteiiniyksiköiden osuutta painona 100 yksiköstä kyseistä maitoa, ja joka saadaan, kun painoprosenttina ilmaistu maidon kokonaistyppipitoisuus kerrotaan 6,38:lla. 2 artikla 1. Vain sellaista maitoa, joka täyttää kulutukseen tarkoitetulle maidolle asetetut vaatimukset, saa toimittaa tai luovuttaa jalostamattomana suoraan kuluttajalle tai ravintoloiden, sairaaloiden, ruokaloiden tai muiden vastaavien yhteisöjen välityksellä. 2. Näiden tuotteiden myyntinimitykset mainitaan 3 artiklassa. Ne varataan samassa artiklassa määritellyille tuotteille, sanotun kuitenkaan rajoittamatta niiden käyttöä yhdistetyissä nimityksissä. 3. Jäsenvaltion on säädettävä toimenpiteistä, joiden tarkoituksena on antaa kuluttajille tietoa tuotteiden laadusta tai koostumuksesta aina, kun tällaisen tiedon poisjättäminen on omiaan aiheuttamaan kuluttajien mielessä epätietoisuutta. 3 artikla 1. Seuraavia tuotteita pidetään kulutukseen tarkoitettuna maitona: a) raakamaito: maito, jota ei ole kuumennettu yli 40°C lämpötilaan tai käsitelty vaikutukseltaan vastaavalla tavalla; b) täysmaito: maito, joka on lämpökäsitelty ja joka rasvapitoisuuden osalta täyttää yhden seuraavista vaatimuksista: - vakioitu täysmaito: maito, jonka rasvapitoisuus on vähintään 3,50 prosenttia (m/m). Jäsenvaltiot voivat kuitenkin säätää ylimääräisestä täysmaidon luokasta, jonka rasvapitoisuus on vähintään 4,00 prosenttia (m/m); - vakioimaton täysmaito: maito, jonka rasvapitoisuutta ei ole muutettu käsittelyvaiheen jälkeen rasvaa lisäämällä tai poistamalla eikä sekoittamalla sitä maitoon, jonka luonnollinen rasvapitoisuus on muutettu. Rasvapitoisuus ei kuitenkaan saa olla alle 3,50 prosenttia (m/m); c) kevytmaito: maito, joka on lämpökäsitelty ja jonka rasvapitoisuus on muutettu vähintään 1,50 prosentiksi (m/m) ja enintään 1,80 prosentiksi (m/m); d) rasvaton maito: maito, joka on lämpökäsitelty ja jonka rasvapitoisuus on muutettu enintään 0,50 prosentiksi (m/m). 2. Rajoittamatta edellä 1 kohdan b alakohdan toisen luetelmakohdan soveltamista ainoastaan seuraavat muutokset ovat sallittuja: a) maidon luonnollisen rasvapitoisuuden muuttaminen poistamalla tai lisäämällä kermaa tai lisäämällä täysmaitoa, kevytmaitoa tai rasvatonta maitoa kulutukseen tarkoitetulle maidolle säädettyjen rasvapitoisuuksien aikaansaamiseksi; b) maitoproteiinin, kivennäisaineiden tai vitamiinien lisääminen maitoon; c) maidon laktoosipitoisuuden hydrolysointi glukoosiksi ja galaktoosiksi. Edellä b) ja c) kohdassa tarkoitetut maidon koostumuksen muutokset sallitaan vain, jos ne mainitaan tuotteen pakkauksessa ja merkintä on helposti nähtävissä, selkeästi luettavissa ja pysyvä. Tämä merkintä ei kuitenkaan vapauta velvoitteesta tehdä direktiivissä 90/496/ETY tarkoitettua ravintoarvomerkintää. Proteiineilla rikastetun maidon proteiinipitoisuuden on oltava vähintään 3,8 prosenttia (m/m). Jäsenvaltio voi kuitenkin rajoittaa edellä b) ja c) kohdassa tarkoitettuja maidon koostumuksen muutoksia tai kieltää ne. 4 artikla Kulutukseen tarkoitetun maidon on täytettävä seuraavat vaatimukset: a) jäätymispisteen on oltava lähellä kulutusmaidon alkuperäisellä keräilyalueella todettua raakamaidon keskimääräistä jäätymispistettä; b) painon on oltava vähintään 1 028 g/l maitoa, jonka rasvapitoisuus on 3,5 prosenttia (m/m) ja lämpötila on 20°C, tai vastaava paino litraa kohti, jos kyse on maidosta, jonka rasvapitoisuus on toinen; c) valkuaisaineita on oltava vähintään 2,9 prosenttia (m/m) maidossa, jonka rasvapitoisuus on 3,5 prosenttia (m/m), tai vastaava pitoisuus, jos kyse on maidosta, jonka rasvapitoisuus on toinen; d) rasvattoman kuiva-ainepitoisuuden on oltava vähintään 8,50 prosenttia (m/m) maidossa, jonka rasvapitoisuus on 3,5 prosenttia (m/m), tai vastaava pitoisuus, jos kyse on maidosta, jonka rasvapitoisuus on toinen. 5 artikla Yhteisöön tuotavien kulutusmaitona myytäviksi tarkoitettujen tuotteiden on oltava tämän asetuksen säännösten mukaiset. 6 artikla Direktiivin 79/112/ETY säännöksiä sovelletaan erityisesti kulutukseen tarkoitetun maidon merkintöjä koskevien kansallisten säännösten osalta. 7 artikla 1. Jäsenvaltioiden on toteutettava kaikki asianmukaiset toimenpiteet tämän asetuksen soveltamisen valvomisen, sen rikkomisesta aiheutuvien seuraamusten sekä petosten ennakolta torjumisen ja tukahduttamisen varmistamiseksi. Nämä toimenpiteet ja niihin mahdollisesti tehtävät muutokset on ilmoitettava komissiolle niiden voimaantuloa seuraavan kuukauden aikana. 2. Komissio antaa tämän asetuksen soveltamista koskevat yksityiskohtaiset säännöt maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (8) 30 artiklassa tarkoitettua menettelyä noudattaen. 8 artikla Kumotaan asetus (ETY) N:o 1411/71. Asetukseen (ETY) N:o 1411/71 kohdistuvien viittausten on katsottava tarkoittavan tätä asetusta. 9 artikla Tämä asetus tulee voimaan 1 päivänä tammikuuta 1998. Sen 4 artiklan säännöksiä sovelletaan kuitenkin 1 päivästä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1997. Neuvoston puolesta F. BODEN Puheenjohtaja (1) EYVL C 267, 3.9.1997, s. 93 (2) EYVL C 339, 10.11.1997 (3) Lausunto annettu 29. lokakuuta 1997 (sitä ei vielä ole julkaistu virallisessa lehdessä). (4) EYVL L 148, 3.7.1971, s. 4, asetus sellaisena kuin se on viimeksi muutettuna asetuksella (ETY) N:o 2138/92 (EYVL L 214, 30.7.1992, s. 6). (5) EYVL L 268, 14.9.1992, s. 1, direktiivi sellaisena kuin se on viimeksi muutettuna direktiivillä 96/23/EY (EYVL L 125, 23.5.1996, s. 10). (6) EYVL L 33, 8.2.1979, s. 1, direktiivi sellaisena kuin se on viimeksi muutettuna direktiivillä 97/4/EY (EYVL L 43, 14.2.1997, s. 21). (7) EYVL L 276, 6.10.1990, s. 40 (8) EYVL L 148, 28.6.1968, s. 13, asetus sellaisena kuin se on viimeksi muutettuna asetuksella (EY) N:o 1587/96 (EYVL L 206, 16.8.1996, s. 21).